ROMÂNIA (nu produce efecte juridice)\*

JUDEŢUL MUREŞ Inițiator:

MUNICIPIULUI TÂRGU MUREŞ PRIMAR,

Direcția Direcția Scoli SOÓS ZOLTÁN

Serviciul Juridic, Logistic, Licitații și Asociații de Proprietari

Nr. B1/133/10.381/16.02.2024

**REFERAT DE APROBARE**

**privind modificarea art.1 din HCL nr.317 din 31 august 2023, privind aprobarea bugetului total estimativ al proiectului** ” **Renovarea energetică moderată a clădirilor rezidențiale multifamiliale din Municipiul Târgu Mureș LOT II”** **în cadrul P.N.R.R. Componenta C5 – Valul Renovării, Axa 1 - Schema de granturi pentru eficiență energetică și reziliență în clădiri rezidențiale multifamiliale**

Proiectul depus de către Municipiul Târgu Mureș prin intermediul componentei C5 - Valul Renovării urmărește îmbunătățirea fondului construit printr-o abordare integrată a eficienței energetice, a consolidării seismice, a reducerii riscului la incendiu și a tranziției către clădiri verzi și inteligente, conferind respectul cuvenit pentru estetică și calitatea arhitecturală a acestuia, dezvoltarea unor mecanisme adecvate de monitorizare a performanțelor fondului construit și asigurarea capacității tehnice pentru implementarea investițiilor, a fost aprobat la finanțare, iar în luna decembrie 2022 a fost semnat Contractul de finanțare cu numărul 146076 din 22.12.2022. Valoarea totală a finanțării nerambursabile conform acestui contract este în cuantum de 14.060.133,34 lei (cu TVA), valoare integral eligibilă.

Contractul de finanțare mai-sus menționat propune lucrări de intervenție la 5 blocuri de locuințe din municipiul Târgu Mureș, și anume:

* **str. Liviu Rebreanu nr.33A**
* **str. Nicolae Bălcescu nr. 29**
* **P-ța Victoriei nr.24-25**
* **str. Vasile Lucaciu nr.9-11**
* **str. Reșița nr. 6AB**

Prin HCL nr.106 din 11.04.2022 privind aprobarea depunerii proiectului ” **Renovarea energetică moderată a clădirilor rezidențiale multifamiliale din Municipiul Târgu Mureș LOT II”,** în cadrul apelurilor de proiecte cu titlul PNRR/2022/C5/1/A.3.1/l, Renovarea energetică moderată a clădirilor rezidențiale multifamiliale Consiliul Local al Municipiului Târgu Mureș se angajează să asigure cofinanțarea proiectului, respectiv să finanțeze toate cheltuielile neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări, ce pot apărea pe durata implementării proiectului.

Implementarea proiectului de investiții implică desfășurarea unor activități suplimentare care generează cheltuieli conexe, aferente cheltuielilor cu serviciile de consultanță, cheltuielilor cu auditul financiar, cheltuielilor pentru informare și publicitate, etc.

Întrucât în cererea de finanțare aferentă Contractului de finanțare nu au fost cuprinse toate cheltuielile neeligibile, prin referatul de aprobare ce a stat la baza adoptării HCL nr.317/31.08.2023 s-a propus spre aprobare bugetului investiției care cuprinde toate cheltuielile eligibile și neeligibile identificate conform Anexei la respectiva hotărâre.

Bugetul total al proiectului este următorul:

|  |  |  |  |  |
| --- | --- | --- | --- | --- |
| **Nr. crt.** | **Denumirea capitolelor de cheltuieli** | **Valoarea,**  **fără TVA**  **(lei)** | **TVA** | **Valoarea,**  **TVA inclus**  **(lei)** |
| 1 | **Cheltuieli cu investiția de bază** | **11.506.253,37** | **2.186.188,14** | **13.692.441,51** |
| 2 | **Cheltuieli suport pentru realizarea investiției** | **467.137,11** | **88.756,05** | **555.893,16** |
| TOTAL GENERAL | | **11.973.390,48** | **2.274.944,19** | **14.248.334,67** |

Astfel, bugetul proiectului este următorul

|  |  |  |  |
| --- | --- | --- | --- |
|  | **Valoarea,**  **fără TVA**  **(lei)** | **TVA** | **Valoarea,**  **TVA inclus**  **(lei)** |
| ***TOTAL GENERAL PROIECT*** | **11.973.390,48** | **2.274.944,19** | **14.248.334,67** |
| ***TOTAL GENERAL ELIGIBIL*** | ***11.815.238,10*** | ***2.244.895,24*** | ***14.060.133,34*** |
| ***TOTAL GENERAL NEELIGIBIL*** | ***158.152,38*** | ***30.048,95*** | ***188.201,33*** |

Cu toate că, în cadrul bugetului total al proiectului, sumele aferente investițiilor si supuse aprobării sunt corecte, în **cadrul art.1 din Hotărârea de Consiliul Local nr.317 din 31 august 2023 s-a strecurat o eroare materială,** valoarea totală a bugetului estimativ fiind stabilită la suma de 11.973.390,48 lei- inclusiv TVA, deși **această sumă este fără TVA**.

Ulterior adoptării bugetului general consolidat al UAT Târgu Mureș, prin nota internă a Direcției Economice- s-a solicitat ca până la data de 16 februarie 2024 să se întocmească si să se transmită referatele de necesitate pentru fiecare serviciu/execuție de lucrări pe fiecare contract de finanțare din cadrul PNNR.

Astfel, s-a constatat că în cadrul art.1 din HCL nr.317 din 31 august 2023 s**-a strecurat o eroare materială** cu ocazia aprobării bugetului total estimativ aferent proiectului ” **Renovarea energetică moderată a clădirilor rezidențiale multifamiliale din Municipiul Târgu Mureș LOT II”,** **în cadrul P.N.R.R., Componenta C5 – Valul Renovării, Axa 1 - Schema de granturi pentru eficiență energetică și reziliență în clădiri rezidențiale multifamiliale,**  impunându-se, de urgență, îndreptarea respectivei erori, în vederea demarării investiției.

Față de cele arătate mai sus, în conformitate cu prevederile Codului administrativ propunem spre dezbaterea și aprobarea Consiliului Local Târgu Mureș, proiectul de hotărâre privind: **modificarea art.1 din HCL nr.317 din 31 august 2023,privind aprobarea bugetului total estimativ al proiectului** ” **Renovarea energetică moderată a clădirilor rezidențiale multifamiliale din Municipiul Târgu Mureș LOT II” în cadrul P.N.R.R. Componenta C5 – Valul Renovării, Axa 1 - Schema de granturi pentru eficiență energetică și reziliență în clădiri rezidențiale multifamiliale**

Direcția Școli L SPFI

Director executiv Șef Serviciu

Belean Dorin Ijac Dana

Întocmit,

Decean Mirela

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**PROIECT**

**(nu produce efecte juridice)\***

**R O M Â N I A Iniţiator:**

 **JUDEŢUL MUREŞ PRIMAR, Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2024**

**privind modificarea art.1 din HCL nr.317 din 31 august 2023, privind aprobarea bugetului total estimativ al proiectului ” Renovarea energetică moderată a clădirilor rezidențiale multifamiliale din Municipiul Târgu Mureș LOT II” în cadrul P.N.R.R. Componenta C5 – Valul Renovării, Axa 1 - Schema de granturi pentru eficiență energetică și reziliență în clădiri rezidențiale multifamiliale**

***Consiliul local al municipiului Târgu Mureş, întrunit în şedinţă \_\_\_\_\_\_\_\_\_\_de lucru,***

**Având în vedere:**

a) Referatul de aprobare nr.B1/133/10.381/din data de 16.02.2024 inițiat de Primar prin Direcția Scoli, Serviciul Juridic, Logistic, Licitații si Asociații de proprietari., privind **modificarea art.1 din HCL nr.317 din 31 august 2023, privind aprobarea bugetului total estimativ al proiectului** ” **Renovarea energetică moderată a clădirilor rezidențiale multifamiliale din Municipiul Târgu Mureș LOT II” în cadrul P.N.R.R. Componenta C5 – Valul Renovării, Axa 1 - Schema de granturi pentru eficiență energetică și reziliență în clădiri rezidențiale multifamiliale**

b) Rapoartele de specialitate ale direcțiilor din cadrul Municipiului Târgu Mureș;

c) Raportul Comisiilor de specialitate din cadrul Consiliului local municipal Târgu Mureș .

**În conformitate cu prevederile :**

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare ș i reziliență al României;
* Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență;
* Ghidului Specific – Condiții de accesare a fondurilor europene aferente Planului Național de Redresare și Reziliență, in cadrul apelurilor de proiecte PNRR/2022/C5/1/A.3.1/1, PNRR/2022/C5/1/A.3.2/1, Componenta C5 – Valul Renovării, Axa 1 - Schema de granturi pentru eficiență energetică și reziliență în clădiri rezidențiale multifamiliale, Operațiunea A.3 - Renovarea Energetică Moderată sau Aprofundată a Clădirilor Rezidențiale Multifamiliale aprobat prin Ordinul ministrului Dezvoltării, lucrărilor publice si administrației nr. 444/2022,
* Legii nr. 24/2000 privind normele de tehnică legislativă pentru elaborarea actelor normative, republicată,

**În temeiul** art. 129 alin.(1), alin. (2) lit. „b”, art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,cu modificările și completările ulterioare,

**H o t ă r ă ş t e :**

**Art.I.**Se aprobă modificarea art.1 din HCL nr.317 din 31 august 2023, urmând a avea următorul conținut:

”Art.1. Se aprobă bugetul total estimativ al proiectului ” Renovarea energetică moderată a clădirilor rezidențiale multifamiliale din Municipiul Târgu Mureș **LOT II”** ,în cadrul **P.N.R.R.,** Componenta C5 – Valul Renovării, Axa 1 - Schema de granturi pentru eficiență energetică și reziliență în clădiri rezidențiale multifamiliale, în valoare totală de **14.248.334,67** (inclusiv TVA) din care **14.060.133,34** (TVA inclus) **eligibil** și **188.201,33 lei** (TVA inclus ) **neeligibil**. (conform Anexei)

**Art.II.** Restul prevederilor din HCL nr.317 din 31 august 2023 rămân neschimbate.

**Art.III.** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcția Economică, Direcția Proiecte cu Finanțare Internațională, Resurse Umane, Relații cu Publicul și Logistică și Direcția Școli.

**Art.IV.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.V.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Direcției Școli

**Viză de legalitate,**

**Secretar General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

Anexă la HCL nr. \_\_\_\_ / \_\_\_\_2024

|  |  |  |  |  |  |
| --- | --- | --- | --- | --- | --- |
| **BUGET TOTAL ESTIMATV** | | | | | |
| al obiectivului de investitii | | | | | |
| ***Renovarea energetica moderata a cladirilor rezidentiale multifamiliale din Municipiul Targu Mures Lot II*** | | | | | |
|  |  |  |  |  |  |
| **Nr. crt.** | **Denumirea capitolelor si subcapitolelor de cheltuieli** | **Valoare (fara TVA)** | **TVA** | **Valoare (cu TVA)** | **Eligibil/Neeligibil** |
|  |
| **Lei** | **Lei** | **Lei** |  |
| **CHELTUIELI SUPORT** | | | | |  |  |
| **3.5.** | **Proiectare** | **86.390,00** | **16.414,10** | **102.804,10** | **Eligibil** |  |
|  | 3.5.3. Studiu de fezabilitate/documentatii de avizare a lucrarilor de interventii si deviz general - actualizare | 10.500,00 | 1.995,00 | 12.495,00 |  |  |
| 3.5.5. Verificarea tehnica de calitate a proiectului tehnic si a detaliilor de executie detaliilor de executie | 11.550,00 | 2.194,50 | 13.744,50 |  |  |
| 3.5.6. Proiect tehnic si detalii de executie | 64.340,00 | 12.224,60 | 76.564,60 |  |  |
| **3.6.** | **Consultanta pentru organizarea procedurilor de achiziţie publică** | **30.000,00** | **5.700,00** | **35.700,00** | **Neeligibil** |  |
| **3.7.** | **Consultanţă** | **128.152,38** | **24.348,95** | **152.501,33** | **Neeligibil** |  |
|  | 3.7.1. Managementul de proiect pentru obiectivul de investitii | 118.152,38 | 22.448,95 | 140.601,33 |  |  |
| 3.7.2. Auditul financiar | 10.000,00 | 1.900,00 | 11.900,00 |  |  |
| **3.8.1** | **Asistenta tehnica din partea proiectantului** | **87.819,88** | **16.685,78** | **104.505,66** | **Eligibil** |  |
| **3.8.2** | **Dirigentie de santier** | **109.774,85** | **20.857,21** | **130.632,06** | **Eligibil** |  |
| **5.4.** | **Cheltuieli pentru informare si publicitate** | **25.000,00** | **4.750,00** | **29.750,00** | **Eligibil** |  |
| **Total cheltuieli suport** | | **467.137,11** | **88.756,05** | **555.893,16** |  |  |
| **CHELTUIELI PENTRU INVESTITIA DE BAZA** | | | | |  |  |
| **CAPITOLUL 1. Cheltuieli pentru obţinerea şi amenajarea terenului** | | | | | |  |
| **CAPITOLUL 2. Cheltuieli pentru asigurarea utilitatilor necesare obiectivului** | | | | | |  |
| **CAPITOLUL 4. Cheltuieli pentru investitia de baza** | | | | | |  |
| **CAPITOLUL 5. Alte cheltuieli** | | | | | |  |
| **CAPITOLUL 6. Cheltuieli pentru probe tehnologice si teste** | | | | | |  |
| **Total cheltuieli cu investiția de baza** | | **11.506.253,37** | **2.186.188,14** | **13.692.441,51** | **Eligibil** |  |
| **TOTAL GENERAL** | | **11.973.390,48** | **2.274.944,19** | **14.248.334,67** |  |  |
| ***TOTAL GENERAL PROIECT*** | | ***11.973.390,48*** | ***2.274.944,19*** | ***14.248.334,67*** |  |  |
| ***TOTAL GENERAL ELIGIBIL*** | | ***11.815.238,10*** | ***2.244.895,24*** | ***14.060.133,34*** |  |  |
| ***TOTAL GENERAL NEELIGIBIL*** | | ***158.152,38*** | ***30.048,95*** | ***188.201,33*** |  |  |

Direcția Școli SPFI

Director executiv Șef Serviciu

Belean Dorin Ijac Dana